Source: https://www.monitoruldegalati.ro/sport/csm-arcada-a-revenit-de-la-0-1,-a-invins-si-s-a-detasat-in-fruntea-clasamentului.html
Timestamp: 2019-08-25 00:09:27+00:00

Document:
CSM Arcada a revenit de la 0-1, a învins şi s-a detaşat în fruntea clasamentului - Monitorul de Galati - Ziar print si online
CSM Arcada a revenit de la 0-1, a învins şi s-a detaşat în fruntea clasamentului Recomandat
Joi, 11 Aprilie 2019 13:55
Play-off-ul Diviziei A1 la volei masculin a programat miercuri partidele ultimei etape a turului. La prima apariţie din postura de lideri în faţa propriilor suporteri, CSM Arcada Galaţi a început greu confruntarea cu Steaua Bucureşti şi a pierdut primul set. Bucureştenii au continuat să aibă iniţiativa pe tabela de marcaj spre surprinderea întregii asistenţe: 4-8, 9-11, 12-14, 16-17. Antrenorul gălăţean Sergiu Stancu şi-a arătat măiestria, a schimbat inspirat, a urmat o serie de cinci puncte cu Cuciureanu la serviciu şi scorul la seturi a devenit 1-1 la seturi. După ce au scăpat cu faţa curată dintr-un moment complicat, Raici, Borovnjak, Mihalj &Co au preluat definitiv iniţiativa şi au obţinut încă o victorie de trei puncte. Rezultat final: CSM Arcada Galaţi - Steaua Bucureşti 3-1 (-20, 19, 20, 15). Echipa gălăţenă a început cu formula: Perez, Terzici 11 puncte, Mihalj 11 p, Raici 11 p, Sanderson 1 p, Bissette 2 p - Cabrera, libero. Au mai intrat: Borovnjak 15 p, Cuciureanu 7 p, Kullo 1 p, Carrasco 2 p, Cristudor. Celelalte rezultate ale etapei: CSM Bucureşti - SCM U Craiova 2-3, Dinamo - ACS VM Zalău 1-3. Podiumul se prezintă astfel: 1. CSM Arcada Galaţi 59 puncte, 2. SCM U Craiova 57 p, 3. ACS VM Zalău 56 p. Returul va începe în weekend cu meciurile: CSM Bucureşti - CSM Arcada, Steaua - ACS VM Zalău, ambele pe 13 aprilie şi Dinamo - SCM U Craiova, pe 15 aprilie.
« Copiii de la Sakura Kiai au cucerit Delta
CSM Galaţi va juca cu titlul LNH pe masă »
CSM Arcada a revenit de la 0-1, a învins şi s-a detaşat în fruntea clasamentului

References: CSM 
 CSM 
 CSM 
 CSM 
 CSM 
 CSM 
 CSM 

CSM 

CSM